Meginflutningskerfið er sá hluti flutningskerfisins sem sinnir raforkuflutningi milli landsvæða og samanstendur af línum á hæstu spennustigunum , 132 kV og 220 kV . Markmiðið með greiningarvinnunni er að svara spurningum sem settar eru fram í stjórnarsáttmála ríkisstjórnarinnar og þingsályktun nr. 26 / 148 frá 11. júní 2018 um möguleika á því að nýta jarðstrengi með hagkvæmum hætti til þess að tengja saman lykilsvæði . Í þessari grein er sjónum fyrst og fremst beint að niðurstöðum skýrslunnar varðandi Norðurlandið , þ.e. frá Blöndu austur að Kröflu . Í stuttu máli má segja að niðurstöður skýrslunnar komi fyllilega heim og saman við þær niðurstöður sem Landsnet hefur áður birt , t.a.m. í skýrslu frá því í mars 2017 . Raunar tekur skýrsluhöfundur það fram með afgerandi hætti að góður samhljómur sé á milli niðurstaðnanna . „ Rennir það frekari stoðum undir áreiðanleika fyrri greininga [ 23 , 24 ] og þessarar greiningar hvað varðar lengdatakmarkanir háspenntra jarðstrengja “ , eins og segir orðrétt í skýrslu ráðuneytanna . Í skýrslunni er bent á að strenglagnir þurfi að skoða í víðu samhengi . Strenglögn í einni línu hefur áhrif á mögulega strenglengd í annarri línu innan sama svæðis . Við hjá Landsneti höfum bent á að jarðstrengsmöguleikar í fyrirhugaðri Blöndulínu 3 séu ekki nema 3 – 5 km sé mögulegur „ jarðstrengskvóti “ í Hólasandslínu 3 nýttur til þess að fullnægja skilyrðum í stefnu stjórnvalda um lagningu raflína ( þ.e. í grennd við Akureyrarflugvöll ) . Nýja skýrslan staðfestir þetta með afgerandi hætti . Í raun má segja að skýrslan staðfesti það að svigrúm til jarðstrengslagna í nýrri 220 kV byggðalínu sé það takmarkað að það eigi fyrst og fremst að nýta til þess að uppfylla stefnu stjórnvalda um raflínulagnir . Meginstefnan eigi að vera sú að 220 kV meginflutningskerfið sé í lofti . Jarðstrengir nýtast mun betur á lægri spennustigum . Það hefur Landsnet bent á margsinnis og það er staðfest í skýrslu ráðuneytanna . Til að mynda segir í skýrslunni að á meðan möguleg jarðstrengslengd í Blöndulínu 3 ( 220 kV ) sé á bilinu tæpir 4 til rúmir 5 km , sé mögulegt að leggja 19 – 32 km af Rangárvallalínu ( milli Akureyrar og Varmahlíðar ) eða 32 km af Blöndulínu 1 ( milli Varmahlíðar og Blöndu ) í jarðstreng . Báðar þessar síðartöldu línur eru á 132 kV . Þessi skýrsla er afar mikilvægt innlegg í vinnuna við að byggja upp traust og öruggt flutningskerfi . Magni Þór Pálsson verkefnastjóri rannsókna hjá Landsneti Það var fyrir um tvöþúsund árum á tímum Rómaveldis að grískur læknir að nafni Lúkas skrifaði um atburði á Betlehemsvöllum er voru upphaf mikillar sögu . Lokatölur 89 - 91 og lið Tindastóls hefur nú tapað þremur af fjórum leikjum sínum í janúar . Á meðan er veturinn notaður til að breyta súrheyshlöðu í uppeldishús fyrir nautgripi og lagfæra íbúðarhúsið . “ Alls lék hún 97 meistaraflokksleiki og skoraði fimm mörk . Brynhildur Ósk Ólafsdóttir á Sauðárkróki gerði garðinn frægan með meistaraflokki Tindastóls á árum áður í fótboltanum . Á einhverju Facebook rúllinu mínu um daginn þá sá ég að einhver hefði unnið einhverja keppni með Bounty köku en því miður las ég aldrei fréttina .